**Obrazloženja Općeg dijela izmjena i dopuna financijskog plana 2024. Prehrambeno-tehnološkog fakulteta Osijek**

Sažetak djelokruga rada proračunskog korisnika

Djelatnost Fakulteta je visokoškolsko obrazovanje, kao i znanstveno-istraživačka djelatnost iz znanstvenog područja biotehničkih znanosti, tehničkih znanosti i prirodnih znanosti. Fakultet provodi sljedeće studijske programe; sveučilišni prijediplomski, sveučilišni diplomski, sveučilišne poslijediplomske studije.

Osim formalnog obrazovanja, Fakultet organizira i deset različitih programa u sklopu koncepta cjeloživotnog obrazovanja. Također znanstvenici i suradnici Fakulteta, svoju znanstveno-istraživačku i stručnu aktivnost obavljaju kroz rad na domaćim i međunarodnim znanstvenim i stručnim projektima, kroz organizaciju međunarodnih znanstveno-stručnih kongresa. Razvijena je i izdavačka djelatnost te suradnja sa gospodarstvom.

Rashodi financijskog plana opravdani su kroz djelatnost Fakulteta.

Financijski plan Fakulteta temelji se na Strategiji razvoja Prehrambeno-tehnološkog fakulteta Osijek, samoanalizi postojećeg stanja, na kriterijima i uvjetima u kojima Fakultet djeluje, na europskim inicijativama (Sorbonska, Lisabonska, Bolonjska deklaracija i dr.) i važećoj legislativi (Zakon o visokom obrazovanju i znanstvenoj djelatnosti), kao i sveučilišnim i fakultetskim općim aktima, Strategiji razvoja Prehrambeno-tehnološkog fakulteta Osijek, Strateškom programu znanstvenih istraživanja Prehrambeno-tehnološkog fakulteta Osijek, Programu rada dekana (2021.-2025.) te Strategiji razvoja Sveučilišta.

Zakonske i druge pravne osnove

• Zakon o ustanovama

• Zakon o proračunu, Pravilnik o proračunskim klasifikacijama i Pravilnik o proračunskom računovodstvu i računskom planu

• Zakon o fiskalnoj odgovornosti

• Zakon o visokom obrazovanju i znanstvenoj djelatnosti

• Temeljni kolektivni ugovor za službenike i namještenike u javnim službama

• Uredba o nazivima radnih mjesta, uvjetima za raspored i koeficijentima za obračun plaće u javnim službama

**Prihodi i primici**

Ukupno planirani prihod za 2024. godinu iznosio je 4.691.621,00 eura, a sastoji se od:

- opći prihodi i primici – izvor 11, planirani su na temelju zadanih limita u iznosu 3.689.421,00 eura. Povećanja prihoda na izvoru 11 rezultat je stvarnih rashoda sukladno kolektivnom ugovoru, planu i doznakama nadležnog Ministarstva.

- ostali prihodi za posebne namjene – izvor 43, planirani su u iznosu 315.000,00 eura, a odnose se na prihode od školarina te doznaka Sveučilišta Josipa Jurja Strossmayera u Osijeku koje se odnose na investicijsko održavanje i studentske programe.

- vlastiti prihodi – izvor 31, planiran je u iznosu 134.664,00 eura, a odnosi se na kotizacije za znanstveno-stručne skupove u organizaciji Fakulteta, sponzorstva, analize itd.

- ostale pomoći – izvor 52, planirane su u iznosu 552.201 eura, a čine ih prihodi na temelju obavijesti koje smo zaprimili od Hrvatske zaklade za znanost (projekti) i Ministarstva poljoprivrede, šumarstva i ribarstva (stipendije) o tekućim prijenosima između proračunskih korisnika. Povećanje prihoda na izvoru rezultat je stvarno doznačenih sredstava Hrvatske zaklade za znanost kao i ostvarenih projekata Fakulteta koji nisu planirani, a odobreni su tijekom godine.

**Rashodi i izdaci**

Ukupno planirani rashodi za 2024. godinu iznosili su 4.785.752,00 eura, dok su očekivani u iznosu 5.642.586,00 eura.

Najznačajniji dio rashoda odnosi se na plaće zaposlenika i pokriće režijskih troškova. Iz projekata se financira kupnja i održavanje znanstvene opreme te se ulaže se u edukacije i usavršavanje zaposlenika.

**Prijenos sredstava iz prethodne i u sljedeću godinu**

Fakultet je 2024. godinu započeo s ukupnim donosom od 1.506.471,00 eura koji se odnosi na vlastite i namjenske prihode kao i prihode sa izvora 52. To su sredstva projekata koja su doznačena, a troše se sukladno financijskom planu projekata. Preostali donos služi za pokriće redovitih troškova Fakulteta, kao i za planirano sufinanciranje nove zgrade Fakulteta. Fakultet nije u vlasništvu zgrade u kojoj se trenutno nalazi i dugoročni je plan izgradnja nove zgrade Fakulteta.

**Ukupne i dospjele obveze**

|  |  |  |
| --- | --- | --- |
|  | Stanje obveza na dan 31.12.2023. | Stanje obveza na dan 30.06.2024. |
| Ukupne obveze | 334.514,60 | 401.922,55 |
| Dospjele obveze | 0,00 | 1.517,70 |